****

**Vodič za građane** **za 2025. godinu**

**Općina Privlaka**

**Poštovani građani,**



predstavljam Vam *Vodič za građane* za 2025. godinu, u kojemu je prikazano na koji način Općina Privlaka prikuplja i investira sredstva. Vođeni našim načelima i misijom u kojoj želimo kroz transparentno i učinkovito upravljanje javnim sredstvima i provođenje razvojnih projekata, osigurati građanima Općine Privlaka bolje životne uvjete u našoj sredini, odlučili smo i na ovaj način približiti Vam naš rad. Brošura se nalazi na internet stranici www.proracun.hr te na općinskoj službenoj stranici <https://www.opcina-privlaka.hr/>. Kroz istu prikazat ćemo vam koji su općinski projekti planirani u ovoj proračunskoj godini, a od važnosti su za razvoj naše Općine.

Proračunom za 2025. godinu planiramo ulagati u aktivnosti kojima ćemo unaprijediti kvalitetu života u našoj Općini i učiniti ju ugodnijim i ljepšim mjestom za život. Nastavljamo s ulaganjem u održavanje nerazvrstanih cesta, javnih zelenih površina, izgradnju lokalnih nerazvrstanih cesta, izgradnja nogostupa i biciklističkih staza te će se na taj način znatno povećati prometna infrastruktura, a ujedno i mobilnost stanovnika.

Temeljni segment našeg društva je obrazovanje mladih stoga i ove godine planiramo izdvojiti sredstva kojima ćemo pomoći i potaknuti naše studente na ustrajnost isplaćivanjem stipendija, a učenicima srednjih škola sufinanciramo autobusne karte, za predškolsko obrazovanje osigurali smo sredstva za sufinanciranje boravka djece u vrtiću i održavanje predškole.

Kako bi se osigurala bolja pronatalitetnu politiku i ostanak mladih obitelji na području Općine, Programom demografska obnova planirana su sredstva za aktivnosti demografske mjere kroz koje će se isplaćivati jednokratne pomoći roditeljima novorođenčadi, također ulažemo i u stambeno zbrinjavanje.

Nastavljamo s programom „Zaželi“ - programom se omogućava zapošljavanje žena s područja Općine koje se brinu za korisnike usluga, starijih i nemoćnih osoba kojima je potrebna pomoć oko obavljanja svakodnevnih aktivnosti. Programom želimo ublažiti posljedice njihove nezaposlenosti i rizik od siromaštva te ujedno potaknuti socijalnu uključenost i povećati razinu kvalitete života krajnjih korisnika.

Socijalno ugroženim obiteljima i pojedincima želimo poboljšati uvjete života i stanovanja kroz isplatu pomoći u novcu pojedincima i obiteljima.

Povijest i kultura ključni su elementi koji svaki kraj čine posebnim i jedinstvenim, zbog čega ih s pažnjom čuvamo i njegujemo, udrugama koje djeluju na području naše Općine na temelju javnog natječaja dodjeljujemo financijska sredstva za programe i projekate od značaja za Općinu Privlaka u području kulture, sporta i civilnog društva kako bi ih podržali u predstavljaju i prikazivanju svega najboljeg iz našeg kraja.

Svim navedenim aktivnostima želimo osigurati kvalitetan život na području Općine te nam je cilj transparentno raspolagati proračunskim sredstvima.

Dragi naši stanovnici, predstavili smo dio projekata koje želimo realizirati u 2025. godini.

Savjetovanje za Prijedlog Proračuna Općine Privlaka za 2025. godinu bilo je provedeno se od 04.11.2024. do 15.11.2024. godine, Više o tome možete pronaći [OVDJE](https://www.opcina-privlaka.hr/o-opcini/savjetovanje-sa-zainteresiranom-javnoscu/917-prijedlog-proracuna-opcine-privlaka-za-2025-i-projekcije-proracuna-za-2026-i-2027.html).

Općinski Načelnik

**OBRAZLOŽENJE PRORAČUNA**

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Privlaka za proračunsku godinu, a sadrži i projekciju prihoda i primitaka te rashoda i izdataka za sljedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe.

**Zakoni i sankcije:**

Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.



Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43. a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE PRIVLAKA ZA 2025. GODINU, PLANIRANI SU U IZNOSU OD 4.369.760,00 EURA.**

**PRIHODI I PRIMICI**

**Prihodi poslovanja** Općine Privlaka za 2025. godinu planirani su u iznosu od 3.695.260,00 eura, a čine ih prihodi od poreza planirani u iznosu od 699.180,00 eura, pomoći iz inozemstva i od subjekata unutar općeg proračuna planirane u iznosu od 2.463.800,00 eura, prihodi od imovine planirani u iznosu od 119.200,00 eura, prihodi od upravnih i administrativnih pristojbi, pristojbi po posebnim propisima i naknada planirani u iznosu od 407.880,00 eura, prihodi od prodaje proizvedene robe i usluga, donacija planirani u iznosu od 5.000,00 eura i kazne, upravne mjere i ostali prihodi planirane u iznosu od 200,00 eura.

**Prihodi od prodaje nefinancijske imovine** planirani su u iznosu od 35.000,00 eura za prihode od prodaje neproizvodne dugotrajne imovine.

**Vlastiti izvori** planirani u iznosu od 639.500,00 eura.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2023** | **PLAN**  **2024** | **PLAN**  **2025** | **PROJEKCIJE 2026** | **PROJEKCIJE 2027** |
| **6 Prihodi poslovanja** | **2.183.544,84** | **4.634.989,32** | **3.695.260,00** | **3.000.210,00** | **3.085.100,00** |
| **61** Prihodi od poreza | 448.191,09 | 586.558,33 | **699.180,00** | 693.830,00 | 721.500,00 |
| **63** Pomoći iz inozemstva i od subjekata unutar općeg proračuna | 1.437.610,59 | 3.098.334,23 | **2.463.800,00** | 1.926.100,00 | 1.968.200,00 |
| **64** Prihodi od imovine | 116.141,99 | 164.834,00 | **119.200,00** | 116.100,00 | 120.800,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 176.633,37 | 778.361,17 | **407.880,00** | 258.780,00 | 269.000,00 |
| **66** Prihodi od prodaje proizvoda, robe i pruženih usluga | 4.675,86 | 6.636,14 | **5.000,00** | 5.200,00 | 5.400,00 |
| **68** Kazne, upravna mjera i ostali prihodi | 291,94 | 265,45 | **200,00** | 200,00 | 200,00 |
| **7 Prihodi od prodaje nefinancijske imovine** | **46.878,34** | **59.700,00** | **35.000,00** | **36.100,00** | **37.500,00** |
| **71** Prihodi od prodaje neproizvedene dugotrajne imovine | 46.878,34 | 59.700,00 | **35.000,00** | 36.100,00 | 37.500,00 |
| **8 Primici od financijske imovine i zaduživanja** | **0,00** | **293.000,00** | **0,00** | **0,00** | **0,00** |
| **84** Primici od zaduživanja | 0,00 | 293.000,00 | **0,00** | 0,00 | 0,00 |
| **9 Vlastiti izvori** | **0,00** | **51.000,00** | **639.500,00** | **0,00** | **0,00** |
| **92** Rezultat poslovanja | 0,00 | 51.000,00 | **639.500,00** | 0,00 | 0,00 |

**Ukupni rashodi i izdaci Općine Privlaka za 2025. godinu planirani su u iznosu od 4.369.760,00 eura.**

**RASHODI I IZDACI**

**Rashodi poslovanja** planirani su u iznosu od 2.584.960,00 eura, a čine ih rashodi za zaposlene planirani u iznosu od 869.500,00 eura, materijalni rashodi planirani u iznosu od 1.205.310,00 eura, financijski rashodi planirani u iznosu od 3.950,00 eura, subvencije planirane u iznosu od 119.000,00 eura, pomoći dane u inozemstvo i unutar općeg proračuna planirane u iznosu od 10.800,00 eura, naknade građanima i kućanstvima na temelju osiguranja i druge naknade planirane u iznosu od 181.400,00 eura i ostali rashodi planirani u iznosu od 195.000,00 eura.

**Rashodi za nabavu nefinancijske imovine** planirani u iznosi od 1.784.800,0 0 eura, od toga rashodi za nabavu proizvedene dugotrajne imovine planirani u iznosu od 1.596.300,00 eura i rashodi za dodatna ulaganja na nefinancijskoj imovini planirani u iznosu od 188.500,00 eura.

**RASHODI I IZDACI**

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2023** | **PLAN**  **2024.** | **PLAN**  **2025.** | **PROJEKCIJE**  **2026.** | **PROJEKCIJE**  **2027.** |
| **3 Rashodi poslovanja** | **1.498.067,56** | **2.183.011,63** | **2.584.960,00** | **2.287.910,00** | **2.359.100,00** |
| **31** Rashodi za zaposlene | 462.180,03 | 574.095,22 | **869.500,00** | 876.300,00 | 901.800,00 |
| **32** Materijalni rashodi | 331.710,20 | 1.170.519,20 | **1.205.310,00** | 936.160,00 | 978.000,00 |
| **34** Financijski rashodi | 3.502,68 | 3.750,00 | **3.950,00** | 3.950,00 | 4.000,00 |
| **35** Subvencije | 5.980,00 | 73.451,30 | **119.000,00** | 84.200,00 | 87.500,00 |
| **36** Pomoći dane u inozemstvo i unutar općeg proračuna | 5.970,00 | 6.772,53 | **10.800,00** | 10.800,00 | 10.800,00 |
| **37** Naknade građanima i kućanstvima | 551.662,60 | 190.222,41 | **181.400,00** | 181.400,00 | 181.900,00 |
| **38** Ostali rashodi | 137.062,05 | 164.200,97 | **195.000,00** | 195.100,00 | 195.100,00 |
| **4 Rashodi za nabavu nefinancijske imovine** | **1.227.908,27** | **2.855.677,69** | **1.784.800,00** | **748.400,00** | **763.500,00** |
| **41** Rashodi za nabavu neproizvedene dugotrajne  imovine | 0,00 | 55.500,00 | **0,00** | 0,00 | 0,00 |
| **42** Rashodi za nabavu proizvedene dugotrajne imovine | 1.227.908,27 | 2.800.177,69 | **1.596.300,00** | 738.400,00 | 753.100,00 |
| **45** Rashodi za dodatna ulaganja na nefinancijskoj imovini | 0,00 | 0,00 | **188.500,00** | 10.000,00 | 10.400,00 |

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Privlaka sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 OPĆINSKO VIJEĆE I OPĆINSKI NAČELNIK I TIJELA SAMOUPRAVE**

**GLAVA 00101 OPĆINSKO VIJEĆE I OPĆINSKI NAČELNIK PLANIRANO U IZNOSU OD 121.700,00 EURA**

**Program 1001 Donošenje akata i mjera iz djelokruga predstavničkog, izvršnog tijela planirano u iznosu od 121.700,00 eura.**

Za redovan rad Općinskog vijeća i općinskog načelnika planirano je 106.700,00 eura, za potpore radu političkih stranaka planirano je 2.500,00 eura i za lokalne izbore planirano je 12.500,00 eura.



**RAZDJEL 002 JEDINSTVENI UPRAVNI ODJEL**

**GLAVA 00203 JEDINSTVENI UPRAVNI ODJEL PLANIRANO U IZNOSU OD 3.864.230,00 EURA**

**Program 1003 Donošenje i provedba akata i mjera iz djelokruga planirano u iznosu od 388.480,00 eura.**

Programom donošenje i provedba akata i mjera iz djelokruga jedinstvenog upravnog odjela financiraju se aktivnosti administrativno, tehničko i stručno osoblje za što je planirano 348.280,00 eura, od toga za rashodi za zaposlene planirani su u iznosu od 129.000,00 eura, materijalne rashode planirani su u iznosu od 210.480,00 eura, financijske rashode planirani su u iznosu od 2.800,00 eura i subvencije planirane su u iznosu od 6.000,00 eura, Za kapitalni projekt nabava dugotrajne imovine planirano je izdvojiti 40.200,00 eura.

**Program 1004 Program javni radovi planirano u iznosu 14.500,00 eura**

Programom se financiraju aktivnosti javnih radova u iznosu od 14.500,00 eura za rashode za zaposlene i materijalne rashode.



**Program 1005 Protupožarna i civilna zaštita planirano u iznosu od 56.800,00 eura**

Za protupožarnu i civilnu zaštitu planirano je 56.800,00 eura, od toga za DVD Privlaka planirano je 30.000,00 eura, za civilnu zaštitu planirao je 16.800,00 eura i za ublažavanje posljedica elementarnih nepogoda planirano je 10.000,00 eura.



**Program 1006 Javne potrebe u obrazovanju općine Privlaka planirano u iznosu od 91.500,00 eura**

Za Dječji vrtić planirano je 8.000,00 eura, za osnovnu školu planirano je 42.000,00 eura, za srednju školu planirano je 16.500,00 eura, za studentske stipendije planirano je 25.000,00 eura.

**Program 1007 Izgradnja objekata i uređaja komunalne infrastrukture planirano u iznosu od 1.611.300,00 eura**

Programom izgradnje i uređenja komunalne infrastrukture planirana su sredstva za sljedeće kapitalne projekte:

* za izgradnju nogostupa planirano je 37.800,00 eura,
* za izgradnju nerazvrstanih cesta unutar naselja planirano je 216.500,00 eura
* za biciklističke staze planirano je 1.230.000,00 eura
* za sportske teretne planirano je 57.000,00 eura
* za strojeve, opremu i uređaji za održavanje komunalne infrastrukture planirano je 70.000,00 eura.

**Program 1008 Program javnih potreba u socijalnoj skrbi Općine Privlaka planirano u iznosu od 43.000,00 eura**

Za Pomoć u novcu pojedincima i obiteljima planirano je 34.200,00 eura i za socijalne udruge planirano je 8.800,00 eura.

**Program 1009 Program javnih potreba u kulturi i religiji planirano u iznosu od 101.200,00 eura**

Programom javnih potreba u kulturi i religiji financiraju se Vjerske zajednice - pomoć u radu planirano je 28.300,00 eura, za djelatnost kulturno-umjetničkih društava planirano je 20.000,00 eura za kulturne manifestacije planirano je 52.900,00 eura, za sportske djelatnosti planirano je 74.000,00 eura.

**Program 1010 Javne potrebe u sportu planirano u iznosu od 74.000,00 eura**

Za sportske djelatnosti planirano je 74.000,00 eura.

**Program 1011 Program javnih potreba u zdravstvu planirano u iznosu od 30.000,00 eura**

Za deratizaciju i dezinsekciju planirano je 27.000,00 eura i za zdravstvene ustanove planirano je 3.000,00 eura.

**Program 1014 Održavanje objekata i uređaja komunalne Infrastrukture planirano u iznosu od 814.150,00 eura**

Za održavanje javnih zelenih površina planirano je 118.950,00 eura, za održavanje javne rasvjete planirano je 77.200,00 eura, za održavanje nerazvrstanih cesta planirano je 265.000,00 eura i za održavanje javnih zelenih površina – prilagodba klimatskim promjenama – sadnice planirano je 353.000,00 eura.

**Program 1015 Program zaštite okoliša planirano u iznosu od 131.100,00 eura**

Za zaštitu životinja planirano je 11.100,00 eura, za zbrinjavanje otpada planirano je 30.000,00 eura i za opremu za zbrinjavanje komunalnog otpada planirano je 90.000,00 eura.

**Program 1017 Demografska obnova planirano u iznosu od 75.000,00 eura**

Za stambeno zbrinjavanje planirano je 50.000,00 eura i za jednokratnu novčanu pomoć za novorođeno dijete planirano je 25.000,00 eura.

**Program 1022 Program "Zaželi" - faza IV planirano u iznosu od 277.700,00 eura**

Za Projekt "Ojačaj svoj radni potencijal" - faza IV planirano je 277.000,00 eura.



**Program 1023 Prostorno planiranje planirano u iznosu od 30.000,00 eura**

Za prostorno planiranje planirano je 30.000,00 eura.

**Program 1023 Program poticanja gospodarstva planirano u iznosu od 125.500,00 eura**

Za Program poticanja gospodarstva planirano je 125.000,00 eura, od toga za poticanje gospodarstva planirano je 13.000,00 eura, za program potpore u poljoprivredi planirano je 100.000,00 eura i za razvojne planove i projekte planirano je 12.500,00 eura.

**GLAVA 00205 PREDŠKOLSKI ODGOJ PLANIRANO U IZNOSU OD 383.830,00 EURA**

**Program 1019 Redovna djelatnost u predškolskom odgoju planirano u iznosu od 383.830,00 eura.**

Za redovnu djelatnosti u predškolskom odgoju planirano je 383.830,00 eura za redovnu djelatnost dječjeg vrtića.



***Projekti Općine Privlaka u 2025. godini s projekcijama za 2026. i 2027. godinu***

|  |  |  |  |
| --- | --- | --- | --- |
| **KAPITALNI I TEKUĆI PROJEKTI** | | | |
| **Naziv projekta** | **2025.(eur)** | **2026.(eur)** | **2027.( eur)** |
| Kapitalni projekt K100301 Nabava dugotrajne imovine | 40.200,00 | 40.200,00 | 40.400,00 |
| Kapitalni projekt K100703 Izgradnja nogostupa | 37.800,00 | 51.900,00 | 57.000,00 |
| Kapitalni projekt K100720 Izgradnja nerazvrstanih cesta unutar naselja | 216.500,00 | 38.000,00 | 38.000,00 |
| Kapitalni projekt K100724 Biciklističke staze | 1.230.000,00 | 400.000,00 | 404.000,00 |
| Kapitalni projekt K100731 Sportski tereni | 57.000,00 | 45.000,00 | 46.800,00 |
| Kapitalni projekt K100732 Strojevi, oprema i uređaji za održavanje komunalne infrastrukture | 70.000,00 | 40.000,00 | 40.000,00 |
| Kapitalni projekt K101101 Zdravstvene ustanove | 3.000,00 | 3.000,00 | 3.000,00 |
| Kapitalni projekt K101501 Oprema za zbrinjavanje komunalnog otpada | 90.000,00 | 90.000,00 | 93.600,00 |
| Kapitalni projekt K102301 Prostorni i urbanistički plan | 30.000,00 | 30.000,00 | 30.000,00 |
| Kapitalni projekt K100103 Razvojni planovi i projekti | 12.500,00 | 12.500,00 | 12.900,00 |
| Tekući projekt T100103 Lokalni izbori | 12.500,00 | 0,00 | 0,00 |
| Tekući projekt T101412 Održavanje javnih zelenih površina- Prilagodba klimatskim promjenama- sadnice | 353.000,00 | 282.000,00 | 293.300,00 |
| Tekući projekt T102201 Projekt "Ojačaj svoj radni potencijal" - faza IV | 277.700,00 | 277.700,00 | 288.900,00 |